Fereklos

Fereklos (Fereklos, ) je v gréckej mytológii syn Tektóna,Homér, Iliada, 5, 60-61 (podľa inej verzie syn AmarsyaPlutarchos, Bioi paralléloi, Théseus, 17,5.) bol trójsky staviteľ lodí.Apollodoros, Bibliotheca, Epitome, E,3,2.

Fereklos postavil loď, v ktorej trójsky princ Paris uniesol spartskému kráľovi Menelaovi jeho manželku Helenu.Kolouthos, Arpagé Helenés, 190-200Trifiodóros, Iliou Halosis, 58-60  Achájski králi následne prijali výzvu Menelaovho brata mykénskeho kráľa Agamemnóna, aby sa zúčastnili na výprave proti Tróji. Achájci potom desať rokov bojovali s Trójanmi, kým ich mesto dobyli. Podarilo sa im to ľsťou, keď sa za hradby Tróje dostali v drevenom koni, z ktorého v noci vyliezli, spiace obyvateľstvo pobili a ich slávne mesto zničili.

Fereklos bol tiež účastníkom trójskej vojny, zahynul však už skôr rukou achájskeho hrdinu Mériona. Hovorí o tom piaty spev Homérovej Iliady: „Mériones zas Ferekla prebodol, ktorý synom bol vládcu Tektóna harmonského; vedel Fereklos rukami tvoriť všelijaké nádherne diela, čím obzvlášť bol Aténe milý. Paridovi súmerné lode tiež postavil, pohromy dôvodu; z nich potom Trójanom všetkým len nešťastie vzišlo, i jemu, tvorcovi loďstva, veď veru nič nevedel o božských veštbách. Mériones ho prenasledoval, a keď ho už dohonil, náhle zozadu ho do pravej časti zadku bodol; hrot oštepu mu pritom naskrz mechúrom prešiel a vnikol až pod kosť. Zabedákal, do kolien klesol a smrť mu zatemnila oči.."Homér, Iliada, 5, 59-68

 Referencie a bibliografia 

Kategória:Postavy gréckej mytológie
Kategória:Trójska vojna